CELEX: 32022R0592
Language: sl
Date: 2022-04-11 00:00:00
Title: Izvedbena uredba Sveta (EU) 2022/592 z dne 11. aprila 2022 o izvajanju Uredbe (EU) št. 359/2011 o omejevalnih ukrepih proti nekaterim osebam, subjektom in organom zaradi razmer v Iranu

12.4.2022   
               
               
                  SL
               
               
                  Uradni list Evropske unije
               
               
                  L 114/37
               
            
         IZVEDBENA UREDBA SVETA (EU) 2022/592
         z dne 11. aprila 2022
         o izvajanju Uredbe (EU) št. 359/2011 o omejevalnih ukrepih proti nekaterim osebam, subjektom in organom zaradi razmer v Iranu
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 359/2011 z dne 12. aprila 2011 o omejevalnih ukrepih proti nekaterim osebam, subjektom in organom zaradi razmer v Iranu (1) in zlasti člena 12(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 12. aprila 2011 sprejel Uredbo (EU) št. 359/2011.
                  
               
                     (2)
                  
                  
                     Svet je na podlagi pregleda Sklepa Sveta 2011/235/SZVP (2) sklenil, da bi bilo treba omejevalne ukrepe iz navedenega sklepa podaljšati do 13. aprila 2023.
                  
               
                     (3)
                  
                  
                     Tri osebe, uvrščene na seznam iz Priloge I k Uredbi (EU) št. 359/2011, so preminile, zato bi bilo treba vnose zanje črtati iz navedene priloge. Svet je sklenil tudi, da bi bilo treba posodobiti vnose, ki zadevajo 25 oseb iz Priloge I k Uredbi (EU) št. 359/2011.
                  
               
                     (4)
                  
                  
                     Prilogo I k Uredbi (EU) št. 359/2011 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga I k Uredbi (EU) št. 359/2011 se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Luxembourgu, 11. aprila 2022
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 100, 14.4.2011, str. 1.
         
            (2)  Sklep Sveta 2011/235/SZVP z dne 12. aprila 2011 o omejevalnih ukrepih proti nekaterim osebam in subjektom zaradi razmer v Iranu (UL L 100, 14.4.2011, str. 51).
      
      
         
            PRILOGA
            Priloga I k Uredbi (EU) št. 359/2011 („Seznam fizičnih in pravnih oseb, subjektov in organov iz člena 2(1)“) se spremeni:
            
                        (1)
                     
                     
                        vnosi 27 (ZARGAR Ahmad), 38 (FIRUZABADI Maj-Gen Dr Seyyed Hasan) in 41 (HEJAZI Mohammad) na seznamu z naslovom „Osebe“ se črtajo;
                     
                  
                        (2)
                     
                     
                        vnosi za naslednjih 25 oseb se nadomestijo z naslednjim:
                     
                  
               Fizične osebe
            
            
               
                            
                        
                        
                           Ime
                        
                        
                           Podatki za ugotavljanje istovetnosti
                        
                        
                           Razlogi
                        
                        
                           Datum uvrstitve na seznam
                        
                     
                           „1.
                        
                        
                           AHMADI-MOQADDAM Esmail
                        
                        
                           Kraj rojstva: Teheran (Iran)
                           Datum rojstva: 1961
                           Spol: moški
                        
                        
                           Direktor univerze in višjega nacionalnega inštituta za raziskave na področju obrambe od 20. septembra 2021. Nekdanji višji svetovalec za varnostne zadeve pri vodji generalštaba oboroženih sil. Vodja iranske državne policije od 2005 do začetka 2015. Tudi vodja iranske kibernetske policije (na seznamu EU) od januarja 2011 do začetka 2015. Sile pod njegovim vodstvom so izvedle več brutalnih napadov na miroljubne protestnike in nasilen nočni napad na študentske domove Univerze v Teheranu 15. junija 2009. Nekdanji vodja iranskega urada za podporo jemenskemu ljudstvu.
                        
                        
                           12.4.2011
                        
                     
                           20.
                        
                        
                           MOGHISSEH Mohammad (tudi NASSERIAN)
                        
                        
                           Spol: moški
                        
                        
                           Sodnik na vrhovnem sodišču od novembra 2020. Nekdanji vodja podružnice 28 revolucionarnega sodišča v Teheranu. Prav tako velja za odgovornega za obsodbe pripadnikov skupnosti bahajcev. Obravnaval je primere, povezane z obdobjem po volitvah. Na nepravičnih sojenjih je izrekal dolge zaporne kazni družbenim in političnim aktivistom ter novinarjem, pa tudi več smrtnih kazni protestnikom ter družbenim in političnim aktivistom.
                        
                        
                           12.4.2011
                        
                     
                           21.
                        
                        
                           MOHSENI-EJEI Gholam-Hossein
                        
                        
                           Kraj rojstva: Ejiyeh (Iran)
                           Datum rojstva: okrog leta 1956
                           Spol: moški
                        
                        
                           Vrhovni sodnik od julija 2021. Član Sveta za primernost. Iranski generalni tožilec od septembra 2009 do leta 2014. Nekdanji vodja pravosodja (od leta 2014 do julija 2021) in njegov javni govorec (2010–2019). Minister za obveščevalne dejavnosti od 2005 do 2009. Medtem ko je bil med volitvami leta 2009 minister za obveščevalne dejavnosti, so bili obveščevalni uradniki pod njegovim poveljem odgovorni za zadrževanje in mučenje več sto aktivistov, novinarjev, disidentov in reformističnih politikov ter za zagotavljanje njihovih lažnih priznanj pod pritiskom. Poleg tega so politične osebnosti prisilili v lažna priznanja ob neznosnem zasliševanju, ki je vključevalo mučenje, zlorabo, izsiljevanje in grožnje družinskim članom.
                        
                        
                           12.4.2011
                        
                     
                           22.
                        
                        
                           MORTAZAVI Said (tudi: MORTAZAVI Saeed)
                        
                        
                           Kraj rojstva: Meybod, Yazd (Iran)
                           Datum rojstva: 1967
                           Spol: moški
                        
                        
                           Vodja sistema socialnega varstva med letoma 2011 in 2013. Teheranski generalni tožilec (do avgusta 2009). Kot teheranski generalni tožilec je izdal splošno odredbo, na podlagi katere so pridržali več sto aktivistov, novinarjev in študentov. Na podlagi parlamentarne preiskave januarja 2010 je bilo ugotovljeno, da je neposredno odgovoren za pridržanje treh zapornikov, ki so nato v priporu umrli. Po preiskavi, ki jo je sprožilo iransko sodstvo v zvezi z njegovo vlogo pri smrti treh moških, pridržanih po volitvah na njegov ukaz, je bil avgusta 2010 razrešen s položaja.
                           Iranske oblasti so novembra 2014 uradno priznale njegovo vlogo pri smrti pripornikov. Iransko sodišče ga je 19. avgusta 2015 oprostilo obtožb, povezanih z mučenjem in smrtjo treh mladih moških v centru za pridržanje Kahrizak v letu 2009. Leta 2017 obsojen na zaporno kazen in izpuščen septembra 2019. Iransko vrhovno sodišče je avgusta 2021 izdalo sodbo, v kateri je v celoti podprlo Saida Mortazavija ter razveljavilo njegovo prejšnjo obsodbo na dvoletno zaporno kazen.
                        
                        
                           12.4.2011
                        
                     
                           25.
                        
                        
                           SALAVATI Abdolghassem
                        
                        
                           Spol: moški
                        
                        
                           Sodnik podružnice 4 posebnega sodišča za finančni kriminal od leta 2019. Nekdanji vodja podružnice 15 revolucionarnega sodišča v Teheranu. Preiskovalni sodnik na sodišču v Teheranu. Kot sodnik je poleti 2009 vodil zrežirane sodne procese in v okviru teh na smrt obsodil dva monarhista. Več kot sto političnih zapornikov, aktivistov za človekove pravice in protestnikov je obsodil na dolge zaporne kazni.
                           Iz poročil iz leta 2018 je razvidno, da je še naprej izrekal podobne kazni brez ustreznega upoštevanja postopkov poštenega zaslišanja.
                        
                        
                           12.4.2011
                        
                     
                           28.
                        
                        
                           YASAGHI Ali-Akbar
                        
                        
                           Spol: moški
                        
                        
                           Sodnik vrhovnega sodišča, vodja 13. oddelka. Namestnik izvršnega direktorja fundacije Setad-e Dieh. Vrhovni sodnik revolucionarnega sodišča v Mashhadu (2001–2011). Sojenja, za katera je bil pristojen, so potekala po hitrem postopku in za zaprtimi vrati, brez spoštovanja temeljnih pravic obtožencev. Zaradi množičnega izdajanja sodb o usmrtitvi (do 550 med poletjem 2009 in poletjem 2011) pred izrekom smrtnih kaznih niso bili izvedeni postopki poštenega zaslišanja.
                        
                        
                           12.4.2011
                        
                     
                           30.
                        
                        
                           ESMAILI Gholam-Hossein (tudi: ESMAILI Gholam Hossein)
                        
                        
                           Spol: moški
                        
                        
                           Vodja kabineta iranskega predsednika Raisa od avgusta 2021. Uradni govorec sodstva od aprila 2019 do julija 2021. Nekdanji vodja pravosodnih organov v Teheranu. Nekdanji vodja iranske organizacije za zapore. Na tem položaju je bil vpleten v množično priprtje političnih protestnikov in prikrivanje zlorab v okviru zaporniškega sistema.
                        
                        
                           12.4.2011
                        
                     
                           33.
                        
                        
                           ABBASZADEH- MESHKINI Mahmoud
                        
                        
                           Spol: moški
                        
                        
                           Poslanec (od februarja 2020) in predsednik parlamentarnega odbora za nacionalno varnost in zunanje zadeve. Nekdanji svetovalec iranskega Visokega sveta za človekove pravice (do leta 2019). Nekdanji sekretar Visokega sveta za človekove pravice. Nekdanji guverner province Ilam. Nekdanji politični direktor na Ministrstvu za notranje zadeve. Kot vodja Odbora iz člena 10 Zakona o dejavnostih političnih strank in skupin je bil pristojen za izdajo dovoljenj za demonstracije in druge javne prireditve ter za registracijo političnih strank.
                           Leta 2010 je začasno ustavil dejavnosti dveh reformističnih političnih strank, povezanih z Mousavijem – Islamske iranske fronte za sodelovanje in Islamske organizacije revolucionarnih mudžahedinov. Od leta 2009 dosledno in vztrajno prepoveduje vse nevladne shode in ne priznava ustavne pravice do protestov, kar je vodilo v številne aretacije miroljubnih protestnikov, v nasprotju s pravico do svobode združevanja.
                           Leta 2009 poleg tega opoziciji ni dal dovoljenja za organizacijo žalne slovesnosti v spomin žrtvam protestov zaradi predsedniških volitev.
                        
                        
                           10.10.2011
                        
                     
                           35.
                        
                        
                           AKHARIAN Hassan
                        
                        
                           Spol: moški
                        
                        
                           Vodja oddelka 5 in odgovorni za oddajo v samico v zaporu Rajaee Shahr, ki je na seznamu EU, in sicer od leta 2015; prej paznik na oddelku 1 zapora Rajaee Shahr v mestu Karadž (do julija 2010). Več nekdanjih pripornikov ga je obtožilo mučenja in izdajanja povelj, s katerimi je preprečil zdravniško pomoč zapornikom. Nek pripornik iz zapora Rajaee Shahr v svojih zapisih trdi, da so ga vsi pazniki z Akharianovo vednostjo hudo pretepali. Poleg tega naj bi pod Akharianovim vodstvom zabeležili vsaj en primer trpinčenja in smrti, in sicer pripornika Mohsena Beikvanda. Beikvand je umrl septembra 2010. Drugi zaporniki verodostojno trdijo, da je bil ubit po navodilih Hassana Akhiana.
                        
                        
                           10.10.2011
                        
                     
                           36.
                        
                        
                           AVAEE Seyyed Ali-Reza (tudi: AVAEE Seyyed Alireza, AVAIE Alireza)
                        
                        
                           Kraj rojstva: Dezful (Iran)
                           Datum rojstva: 20.5.1956
                           Spol: moški
                        
                        
                           Minister za pravosodje do 25. avgusta 2021. Nekdanji direktor urada za posebne preiskave. Namestnik ministra za notranje zadeve in vodja javnega registra do julija 2016. Svetovalec disciplinskega sodišča za sodnike aprila 2014. Nekdanji predsednik pravosodnih organov v Teheranu. Kot predsednik pravosodnih organov v Teheranu je bil odgovoren za kršitve človekovih pravic, samovoljne aretacije, kršitve pravic zapornikov in veliko usmrtitev.
                        
                        
                           10.10.2011
                        
                     
                           46.
                        
                        
                           KAMALIAN Behrouz (tudi: Hackers Brain, Behrooz_Ice)
                        
                        
                           Kraj rojstva: Teheran (Iran)
                           Datum rojstva: 1983
                           Spol: moški
                        
                        
                           Vodja kibernetske skupine ‚Ashiyaneh‘, povezane z iranskim režimom. Skupina ‚Ashiyaneh‘ Digital Security, ki jo je ustanovil Behrouz Kamalian, je odgovorna za intenzivne kibernetske napade na domače nasprotnike in reformiste, pa tudi tuje institucije. Organizacija Behrouza Kamaliana ‚Ashiyaneh‘ je s svojim delovanjem pomagala režimu pri izvajanju represivnih ukrepov nad opozicijo, kar je vključevalo številne resne kršitve človekovih pravic v letu 2009. Tako Behrouz Kamalian kot kibernetska skupina ‚Ashiyaneh‘ sta dejavnosti nadaljevala vsaj do januarja 2020.
                        
                        
                           10.10.2011
                        
                     
                           47.
                        
                        
                           KHALILOLLAHI Moussa (tudi: KHALILOLLAHI Mousa, ELAHI Mousa Khalil)
                        
                        
                           Kraj rojstva: Tabriz (Iran)
                           Datum rojstva: 1963
                           Spol: moški
                        
                        
                           Vrhovni sodnik v pokrajini Vzhodni Azerbajdžan. Nekdanji tožilec v Tabrizu, in sicer med letoma 2010 in 2019. Vpleten je bil v zadevo Sakineh Mohammadi-Ashtiani, sodeloval pa je tudi pri hudih kršitvah pravice do ustreznega pravnega postopka.
                        
                        
                           10.10.2011
                        
                     
                           53.
                        
                        
                           TALA Hossein (tudi: TALA Hosseyn)
                        
                        
                           Kraj rojstva: Teheran (Iran)
                           Datum rojstva: 1969
                           Spol: moški
                        
                        
                           Župan mesta Eslamšahr do leta 2020. Nekdanji poslanec iranskega parlamenta. Nekdanji generalni guverner (‚farmandar‘) province Teheran (do septembra 2010), odgovoren za policijske intervencije in s tem za represijo nad demonstranti. Decembra 2010 je prejel priznanje za svoj prispevek k povolilni represiji.
                        
                        
                           10.10.2011
                        
                     
                           55.
                        
                        
                           ZEBHI Hossein
                        
                        
                           Spol: moški
                        
                        
                           Prvi namestnik svetovalca za sodstvo in sodnik vrhovnega sodišča (vodja podružnice 41 vrhovnega sodišča, ki se ukvarja zlasti z kaznivimi dejanji zober varnost in drogami). Namestnik generalnega tožilca v Iranu (2007–2015). V tej vlogi je bil pristojen za kazenske zadeve, ki so bile vložene po povolilnih protestih leta 2009 in izvedene brez spoštovanja človekovih pravic. V tej vlogi je tudi dopustil pretirane kazni zaradi prekrškov, povezanih z drogami.
                        
                        
                           10.10.2011
                        
                     
                           56.
                        
                        
                           BAHRAMI Mohammad- Kazem
                        
                        
                           Spol: moški
                        
                        
                           Vodja upravnega sodišča do aprila 2021. Kot vodja sodne veje oboroženih sil je bil leta 2009 vpleten v zatiranje miroljubnih protestnikov.
                        
                        
                           10.10.2011
                        
                     
                           60.
                        
                        
                           HOSSEINI Dr. Mohammad (tudi HOSSEYNI, Dr. Seyyed Mohammad; Seyed, Sayyed in Sayyid)
                        
                        
                           Kraj rojstva: Rafsanjan, Kerman (Iran)
                           Datum rojstva: 23.7.1961
                           Spol: moški
                        
                        
                           Od avgusta 2021 pod predsednikom Raisijem opravlja funkcijo podpredsednika, pristojnega za parlamentarne zadeve. Nekdanji svetovalec predsednika Mahmouda Ahmadinejada in uradni govorec skrajne politične frakcije YEKTA. Minister za kulturo in islamsko vodstvo (2009–2013). Kot nekdanji član IRGC je sodeloval pri represiji nad novinarji.
                        
                        
                           10.10.2011
                        
                     
                           62.
                        
                        
                           ZARGHAMI Ezzatollah
                        
                        
                           Kraj rojstva: Dezful (Iran)
                           Datum rojstva: 22.7.1959
                           Spol: moški
                        
                        
                           Minister za kulturo, obrt in turizem od 25. avgusta 2021. Od leta 2014 član vrhovnega sveta za kibernetski prostor in sveta za kulturno revolucijo. Nekdanji vodja Radiotelevizije Islamske republike Iran (IRIB) do novembra 2014. V času svojega mandata pri IRIB je bil odgovoren za vse odločitve v zvezi s programom. IRIB je avgusta 2009 in decembra 2011 predvajal posnetke prisilnih priznanj pripornikov in vrsto zrežiranih sodnih procesov, ki so jasna kršitev mednarodnih določb o poštenem sojenju in pravice do ustreznega pravnega postopka.
                        
                        
                           23.3.2012
                        
                     
                           64.
                        
                        
                           KAZEMI Toraj
                        
                        
                           Spol: moški
                        
                        
                           Do junija 2020 vodja oddelka kibernetske policije za širši Teheran, ki je na seznamu EU. V tej funkciji je napovedal kampanjo zaposlovanja vladnih hekerjev z namenom večjega nadzora nad informacijami na internetu in onemogočanja „škodljivih“ spletnih strani.
                        
                        
                           23.3.2012
                        
                     
                           65.
                        
                        
                           LARIJANI Sadeq
                        
                        
                           Kraj rojstva: Najaf (Irak)
                           Datum rojstva: 1960 ali avgust 1961
                           Spol: moški
                        
                        
                           Od 29. decembra 2018 vodja Sveta za primernost. Nekdanji član Sveta varuhov (do septembra 2021). Nekdanji pravosodni minister (2009–2019). Pravosodni minister mora potrditi in odobriti vsako kazen za qisas (povračilo), hodoud (zločine proti bogu) in ta’zirat (zločine proti državi). Sem spadajo tudi izrečene smrtne kazni, bičanja in amputacije. Tako je osebno potrdil številne izrečene smrtne kazni, pri čemer so bili kršeni mednarodni standardi, vključno z usmrtitvami s kamenjanjem in obešanjem, usmrtitvami mladoletnih in javnimi usmrtitvami, kot so primeri, ko so bili zaporniki pred več tisočglavo množico obešeni z mostu. Torej je prispeval k številnim usmrtitvam. Dovolil je tudi telesne kazni, kot so amputacije in kapljanje kisline v oči. Odkar je Sadeq Larijani na položaju pravosodnega ministra, je opazno poraslo število samovoljnih aretacij političnih nasprotnikov, zagovornikov človekovih pravic in pripadnikov manjšin. Sadeq Larijani je odgovoren tudi za sistematične kršitve pravice do poštenega sojenja s strani iranskega sodstva.
                        
                        
                           23.3.2012
                        
                     
                           69.
                        
                        
                           MORTAZAVI Seyyed Solat
                        
                        
                           Kraj rojstva: Farsan, Tchar Mahal-o-Bakhtiari (Jug) – (Iran)
                           Datum rojstva: 1967
                           Spol: moški
                        
                        
                           Od 5. septembra 2021 podpredsednik Irana, pristojen za izvršne zadeve, in vodja urada predsednika. Od 16. septembra 2019 do septembra 2021 vodja nepremičninske podružnice fundacije Mostazafan, ki je bila pod neposrednim vodstvom vrhovnega voditelja Hameneja. Do novembra 2019 direktor podružnice fundacije Astan Qods Razavi v Teheranu. Nekdanji župan Mashada, drugega največjega iranskega mesta, kjer redno izvajajo javne usmrtitve. Nekdanji namestnik notranjega ministra za politične zadeve (imenovan leta 2009). V tej funkciji odgovoren za izvajanje represije nad osebami, ki zagovarjajo svoje zakonite pravice, vključno s svobodo izražanja. Kasneje imenovan za vodjo iranske volilne komisije na parlamentarnih volitvah leta 2012 in predsedniških volitvah 2013.
                        
                        
                           23.3.2012
                        
                     
                           74.
                        
                        
                           REZVANMA-NESH Ali
                        
                        
                           Spol: moški
                        
                        
                           Nekdanji tožilec v Karadžu v provinci Alborz v obdobju 2010–2016. Odgovoren za hude kršitve človekovih pravic, med drugim je bil vpleten v usmrtitev mladoletnika.
                        
                        
                           23.3.2012
                        
                     
                           79.
                        
                        
                           RASHIDI AGHDAM Ali Ashraf
                        
                        
                           Spol: moški
                        
                        
                           Namestnik direktorja zaporov v Teheranu, pristojnega za zdravje, prevzgojo in izobraževanje. Nekdanji vodja zapora Evin (2012–2015). V času njegovega mandata so se razmere v zaporu poslabšale, poročila pa omenjajo vse slabše ravnanje z zaporniki. Oktobra 2012 je devet zapornic začelo gladovno stavkati v protest proti kršenju njihovih pravic in nasilnemu ravnanju paznikov v zaporu.
                        
                        
                           12.3.2013
                        
                     
                           80.
                        
                        
                           KIASATI Morteza
                        
                        
                           Spol: moški
                        
                        
                           Sodnik podružnice 54 revolucionarnega sodišča v Teheranu in podružnice 4 revolucionarnega sodišča v Ahwazu; izrekel smrtno kazen štirim arabskim političnim zapornikom – Tahi Heidarianu, Abbasu Heidarianu, Abd al-Rahmanu Heidarianu (bratje) in Aliju Sharifiju, ki so jih aretirali, mučili in obesili brez ustreznega pravnega postopka. Ti primeri in dejstvo, da niso bili izvedeni ustrezni pravni postopki, so bili omenjeni v poročilu posebnega poročevalca ZN za človekove pravice v Iranu z dne 13. septembra 2012 in poročilu generalnega sekretarja ZN o Iranu z dne 22. avgusta 2012.
                        
                        
                           12.3.2013
                        
                     
                           83.
                        
                        
                           JAFARI Asadollah
                        
                        
                           Spol: moški
                        
                        
                           Državni tožilec v Isfahanu. V tej funkciji je ukazal nasilje nad protestniki, ki so novembra 2021 na ulicah protestirali proti pomanjkanju vode. Po nekaterih poročilih je Jafari napovedal ustanovitev posebnega urada za preiskavo aretiranih protestnikov.
                           Kot nekdanji tožilec province Mazandaran je Jafari v primerih, ki jih je kazensko preganjal, izrekel smrtno kazen, kar je povzročilo številne usmrtitve, tudi javne. Ta pregon je potekal v okoliščinah, v katerih je izrek smrtne kazni v nasprotju z mednarodnim pravom o človekovih pravicah, med drugim tudi zaradi nesorazmerne in pretirane kazni. Jafari je bil odgovoren tudi za nezakonite aretacije in za kršitve pravic pripornikov iz Baha'ija od začetne aretacije do njihovega zadrževanja v samici obveščevalnega centra za pridržanje.
                        
                        
                           12.3.2013
                        
                     
                           95.
                        
                        
                           VASEGHI Leyla (tudi VASEQI Layla, VASEGHI Leila, VASEGHI Layla)
                        
                        
                           Kraj rojstva: Sari, provinca Mazandaran (Iran)
                           Datum rojstva: 1352 (po iransko muslimanskem koledarju), 1972 ali 1973 (po gregorijanskem koledarju)
                           Spol: ženski
                           Funkcija: nekdanja guvernerka mesta Shahr-e Qods in vodja mestnega varnostnega sveta.
                        
                        
                           Kot guvernerka mesta Shahr-e Qods in vodja mestnega varnostnega sveta od septembra 2019 do novembra 2021 je Leyla Vaseghi policiji in drugim oboroženim silam ukazala, naj med protesti novembra 2019 uporabijo smrtonosna sredstva, zaradi česar so bili ubiti ali poškodovani neoboroženi protestniki in drugi civilisti. Kot guvernerka mesta Shahr-e Qods in vodja mestnega varnostnega sveta je Leyla Vaseghi odgovorna za hude kršitve človekovih pravic v Iranu.
                        
                        
                           12.4.2021“